**Cylchlythyr/e-bost/gwe gopi**

Mae cystadleuaeth ysgolion cynradd genedlaethol Y Criw Mentrus yn agored i geisiadau ar gyfer 2019!

Mae’r gystadleuaeth hon gan Syniadau Mawr Cymru yn ceisio datblygu sgiliau entrepreneuraidd ymysg plant Cymru. Mae’r sgiliau hyn yn cynnwys sgiliau trosglwyddadwy fel agwedd wych, creadigrwydd, sgiliau perthnasedd a threfnu ynghyd â llythrennedd a rhifedd wrth gwrs!

**Pwy gaiff gymryd rhan ac erbyn pryd mae angen gwneud cais?**

Mae’r gystadleuaeth yn agored i holl ysgolion cynradd Cymru. Mae ar gyfer ysgolion sydd â chlwb busnes neu glwb mentergarwch, a rhai sydd yn awyddus i ddechrau. Does dim ots beth yw’r busnes, dim ond ei fod yn weithgaredd busnes syn cael ei arwain gan ddisgyblion fel rhan o dîm.

Mae unrhyw brosiect rydych chi wedi’i roi ar waith ar ôl 1 Ionawr 2018 yn gymwys, ynghyd ag unrhyw beth sydd ar y gweill tan 13 Mai 2019, sef y diwrnod cau.

Mae gan y gystadleuaeth ddau gategori, un ar gyfer disgyblion y Cyfnod Sylfaen ac un ar gyfer disgyblion Cyfnod Allweddol 2.

Bydd yr ysgolion llwyddiannus yn cael eu gwahodd i gystadlaethau terfynol rhanbarthol ledled Cymru ym mis Mehefin 2019, tra bydd yr enillwyr ym mhob un (yng Nghyfnod Allweddol 2 yn unig) yn cael eu gwahodd i’r gystadleuaeth derfynol yn nechrau mis Gorffennaf.

**Pwy yw’r Criw Mentrus?**

Yn rhan o’r Ymgyrch - Syniadau Mawr Cymru sydd gan Wasanaethau Entrepreneuriaeth yr Ifanc Llywodraeth Cymru – mae cystadleuaeth ysgolion cynradd Y Criw Mentrus yn ceisio datblygu sgiliau entrepreneuraidd plant mewn ffordd hwyliog a rhyngweithiol. I helpu, mae gennym ni’r Criw Mentrus, tîm o gymeriadau archarwrol yn seiliedig ar ein model o Entrepreneuriaeth: Agwedd; Creadigrwydd; Cysylltiadau a Threfn. Dyna sail meini prawf y gystadleuaeth.

**Newydd i 2019!**

Yn anffodus does dim modd i bob ysgol gyrraedd y gystadleuaeth derfynol, ond mae’r Criw Mentrus eisiau gwobrwyo pob ysgol gynradd fentrus yng Nghymru. Felly eleni, bydd bod ysgol sy’n cofrestru eu syniad am fusnes yn cael tystysgrif a bathodyn digidol fel gwobr am eu sgiliau entrepreneuraidd!

Byddwch yn cael eich rhoi mewn cystadleuaeth fisol hefyd gyda gwobrau ardderchog ar gyfer eich ysgol!

Ble rydw i’n gwneud cais?

Ewch i [www.ycriwmentrus.com](http://www.ycriwmentrus.com) a chofrestru eich diddordeb heddiw. Mae digon o amser i feddwl am syniadau ar gyfer busnes a’u rhoi ar waith cyn y dyddiad cau ar 13 Mai, dydych chi ddim eisiau colli’r cyfle i ennill ein gwobrau!